KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETE


JEGYZŐKÖNYV


Készült: Köveskál Község Önkormányzata Képviselő-testületének 2026. szeptember 23. napján 13:30 órakor megtartott nyilvános üléséről.

Az ülés helye: Kultúrház Köveskál   

Jelen vannak:
Györffy Szabolcs	polgármester
Csonka Alexandra 	alpolgármester
Marton Norbert	képviselő
Kranabeth Jenő	képviselő

Tanácskozási  joggal jelen van:
dr. Szabó Tímea címzetes főjegyző 


A jegyzőkönyvet készítette: Csik Tímea jegyzőkönyv-vezető 

Györffy Szabolcs polgármester: köszönti a megjelenteket, megállapítja, hogy a testület 4 fővel határozatképes. Kilenc napirendi pont van, illetve egy sürgősséggel érkezett a településrendezési eszközök felülvizsgálata vonatkozásában árajánlatok megtárgyalása címmel, melyet 10. napirendként felveszik sürgősségre való tekintettel. 

dr. Szabó Tímea címzetes főjegyző: a sürgősség oka, hogy határidős feladat a rendezési tervek felülvizsgálata. 

Györffy Szabolcs polgármester: javasolja a napirendek elfogadását. 

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

87/2026. (IX. 23.) HATÁROZATA

napirend elfogadásáról 

Köveskál Község Önkormányzata Képviselő-testülete a 2026. szeptember 23-i ülés napirendjét az alábbiak szerint elfogadja: 
1.) [bookmark: _Hlk241827578]Szervezeti és működési szabályzatról szóló 13/2013. (X. 2.) önkormányzati rendelete módosítása
2.) Szociális célú tűzifa vásárlásához pályázat benyújtása, továbbá szociális célú tűzifa juttatásról szóló 15/2020. (XI. 7.) önkormányzati rendelet módosítása
3.) Alapítványok, egyesületek támogatási kérelme 
4.) [bookmark: _Hlk241831967]Nem közművel összegyűjtött háztartási szennyvíz elszállítására pályázat kiírás
5.) Kötelező felvételt biztosító általános iskolai körzethatárok előzetes véleményezése
6.)  Bursa Hungarica Felsőoktatási Önkormányzati Ösztöndíjrendszer 2027. évre
7.) Köveskál, Fő u. 25/A. szám alatti ingatlan bérbeadásának megtárgyalása
8.) Köveskál, Iskola u. 5. szám alatti önkormányzati ingatlan (apartmanok) bérbeadása
9.) Köveskál, Iskola u. 5. szám alatti önkormányzati ingatlan bérbeadása
10.) Településrendezési eszközök / településtervek felülvizsgálata vonatkozásában árajánlatok megtárgyalása 

Györffy Szabolcs polgármester: javasolja a lejárt határidejű határozatokról készült jelentést elfogadni. 
Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

88/2026. (IX. 23.) HATÁROZATA

jelentés elfogadásáról 

Köveskál Község Önkormányzata Képviselő-testülete a lejárt határidejű határozatokról készült jelentést elfogadja. 
1.) Szervezeti és működési szabályzatról szóló 13/2013. (X. 2.) önkormányzati rendelete módosítása

Györffy Szabolcs polgármester: az önkormányzati törvény módosítása miatt kell elfogadni, mely 33. § (1) bekezdése kimondja, hogy a törvényben meghatározott kötelezettségeit megszegő önkormányzati képviselő megállapított tiszteletdíját 12 havi időtartama csökkentheti a testület, ezt akkor kell alkalmazni, ha a vagyonnyilatkozati feladatkörével kapcsolatban megállapítanak hiányosságot. 
dr. Szabó Tímea címzetes főjegyző: az (1) bekezdés szerinti egy általános, hogy ha az önkormányzati törvényben foglalt bármely kötelezettségét megszegi a képviselő. Külön szedték a vagyonnyilatkozat tételre vonatkozó kisebb súlyú kötelezettség szegést, mert nagyobb súlyúnál ennél jóval súlyosabb következmények lehetnek.
Györffy Szabolcs polgármester: tehát akkor az önkormányzati törvény ennyiben módosult, ami a képviselőkre vonatkozik.  
13:35 órakor megérkezik Szücs Zoltán képviselő a testület létszáma 5 főre változik 
dr. Szabó Tímea címzetes főjegyző: a vagyonnyilatkozatokat a nyáron hatályba lépett rendelkezések szerint közzé kell tenni az önkormányzat honlapján ez is ennek a törvény módosításnak a része, tulajdonképpen a rendeletet vagyoni szankciók meghatározása miatt szükséges módosítani. 
Györffy Szabolcs polgármester: amennyiben ezzel kapcsolatban nincsen kérdés, javasolja a rendelet módosítás elfogadását. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi rendeletet alkotta:  

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

13/2026. (IX. 29.) ÖNKORMÁNYZATI RENDELETE
a Képviselő-testület szervezeti és működési szabályzatáról szóló 
13/2013. (X. 2.) önkormányzati rendelete módosításáról
2.) Szociális célú tűzifa vásárlásához pályázat benyújtása, továbbá szociális célú tűzifa juttatásról szóló 15/2020. (XI. 7.) önkormányzati rendelet módosítása

[bookmark: _Hlk241831464]Györffy Szabolcs polgármester: Köveskál ebben az évben 42 erdei köbméter fát igényelhet. A támogatás mértéke 23.000 Ft/ erdei köbméter + ÁFA. A pályázatot szeptember 30-ig kell benyújtani. Ezzel párhuzamosan a jövedelemhatárt is kellene módosítani 150.000 Ft-ról 185.000 Ft-ra kellene módosítani. Javasolja a pályázat benyújtását. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

89/2026. (IX. 23.) HATÁROZATA

A települési önkormányzatok szociális célú tűzifavásárláshoz 
kapcsolódó támogatására pályázat benyújtásáról 

Köveskál Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 42 erdei m³ mennyiségben kemény lombos tűzifára, melyhez önerő biztosítása nem szükséges

Köveskál Község Önkormányzata tudomásul veszi, hogy a tűzifa szállításából származó költségek az önkormányzatot terhelik. 
A pályázatban vállalt szállítás költségeit a Képviselő-testület Köveskál Község Önkormányzata Képviselő-testületének a 2026. évi költségvetéséről szóló önkormányzati rendeletében meghatározott tartalékkerete terhére biztosítja. 
A Képviselő-testület a pályázati adatlap tartalmával, az abban foglalt nyilatkozattal egyetért. 
Köveskál Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér, ide értve a tüzelőanyag rászorulókhoz való eljuttatását is.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Györffy Szabolcs Zoltán, polgármester
Határidő: 2026. szeptember 30.

Györffy Szabolcs polgármester: javasolja a rendelet módosítás elfogadását. 
Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi rendeletet alkotta:  

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

14/2026. (IX. 29.) ÖNKORMÁNYZATI RENDELETE
a szociális célú tűzifa juttatásról szóló 15/2020. (XI. 7.) 
önkormányzati rendelete módosításáról 
Györffy Szabolcs polgármester 13:41 órakor szünetet rendel el 

SZÜNET

A szünetet követően 13:45 órakor a képviselő-testület folytatja munkáját. 
3.) Alapítványok, egyesületek támogatási kérelme 

Györffy Szabolcs polgármester: a Tűzoltó Egyesületnek 150.000 Ft támogatást javasol. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

90/2026. (IX. 23.) HATÁROZATA

Köveskáli Önkéntes Tűzoltó Egyesület támogatásáról 

Köveskál Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 18.) önkormányzati rendelete (a továbbiakban: Ör.) alapján elhatározza, hogy a Köveskáli Önkéntes Tűzoltó Egyesületet (Székhely: 8274 Köveskál, Fő u. 10.) (továbbiakban: Egyesület)  egyszeri  150.000 Ft-tal, azaz Egyszázötvenezer forinttal támogatja.  

A támogatás kifizetése egy összegben utalással történik az Egyesület pénztára javára. 
A támogatás célja: működési költségeinek támogatása
A felhasználás határideje: 2027. december 31.
Az Egyesület a támogatásról 2028. január 31.-ig köteles elszámolni.
A támogatási cél kormányzati funkciója: 032020 Tűz- és katasztrófavédelmi tevékenység

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra. 
Felkéri a polgármestert, hogy a megállapodás megkötését követően intézkedjen fenti összeg kifizetéséről.
Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Győrffy Szabolcs Zoltán, polgármester
Határidő: 
· a megállapodás megkötésére: 2026. október 31.
· az összeg kifizetésére: a megállapodás megkötését követően, az abban foglaltak szerint
· beszámolás: az elszámolást, illetve elmaradása esetén az arra biztosított határidő lejártát követő testületi ülésen.

Györffy Szabolcs polgármester: a Medicopter Alapítvány részére 50.000 Ft támogatást javasol. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

91/2026. (IX. 23.) HATÁROZATA

Medicopter Alapítvány támogatásáról

Köveskál Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 15/2013. (XI. 18.) önkormányzati rendelete (a továbbiakban: Ör.) alapján elhatározza, hogy a Medicopter Alapítvány (Székhely: 1081 Budapest, Szilágyi u. 3.) (továbbiakban: Alapítvány)  egyszeri  50.000 Ft-tal, azaz     Ötvenezer forinttal támogatja.  

A támogatás kifizetése egy összegben utalással történik az Alapítvány pénztára javára. 
A támogatás célja: sürgősségi ellátást célzó eszközök beszerzésének támogatása
A felhasználás határideje: 2027. december 31.
Az Alapítvány a támogatásról 2028. január 31.-ig köteles elszámolni.
A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Alapítvánnyal, ami terjedjen ki az Ör. 4. § (2) bekezdésében meghatározottakra. 
Felkéri a polgármestert, hogy a megállapodás megkötését követően intézkedjen fenti összeg kifizetéséről.
Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Győrffy Szabolcs Zoltán, polgármester
Határidő: 
· a megállapodás megkötésére: 2026. október 31.
· az összeg kifizetésére: a megállapodás megkötését követően, az abban foglaltak szerint
· beszámolás: az elszámolást, illetve elmaradása esetén az arra biztosított határidő lejártát követő testületi ülésen.

4.) Nem közművel összegyűjtött háztartási szennyvíz elszállítására pályázat kiírás

Györffy Szabolcs polgármester: kérdezi, hogy van-e észrevétel a pályázati kiírással kapcsolatban. Amennyiben nincsen, javasolja a pályázati kiírás elfogadását. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

92/2026. (IX. 23.) HATÁROZATA

A nem közművel összegyűjtött háztartási szennyvíz
 elszállítására pályázat kiírásáról

Köveskál Község Önkormányzata Képviselő-testülete a „Nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére vonatkozó szolgáltatás elvégzésére” pályázatot ír ki, mely pályázati felhívás a határozat 1. számú mellékletét képezi.

A Képviselő-testület a pályázati felhívást az Önkormányzat hirdetőtábláján, valamint a honlapján teszi közzé.
Felhatalmazza a polgármestert a pályázati felhívás közzétételére, a beérkezett pályázatok bontására. 

Felelős: Györffy Szabolcs Zoltán polgármester 
Határidő: a pályázati felhívásban foglaltak szerint 

5.) Kötelező felvételt biztosító általános iskolai körzethatárok előzetes véleményezése

Györffy Szabolcs polgármester: az iskolai körzethatárokat október 15-ig véleményezni szükséges, a „B” határozati javaslatot javasolja elfogadni, mivel nem kívánnak változtatni az iskolai körzethatáron. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

93/2026. (IX. 23.) HATÁROZATA

A kötelező felvételt biztosító általános iskolai körzethatárok előzetes véleményezéséről

Köveskál Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Köveskál község közigazgatási területére a 2026/2027. tanévre megállapított kötelező felvételt biztosító iskolai körzethatárok módosítását a következő (2027/2028.) tanévre vonatkozóan nem tartja szükségesnek.

A Kővágóörsi Közös Önkormányzati Hivatal Jegyzőjének nyilvántartásában Köveskál településen lakóhellyel, ennek hiányában tartózkodási hellyel rendelkező hátrányos helyzetű gyermekek létszáma - a 2026. szeptember 1. napi állapotot figyelembe véve - 0 fő.

A képviselő-testület felhatalmazza a polgármestert, hogy a kötelező felvételt biztosító általános iskolai körzethatárok előzetes véleményezésére vonatkozó jelen döntést, valamint a hátrányos helyzetű gyermekek létszámára vonatkozó adatszolgáltatást a Balatonfüredi Tankerületi Központ részére -2026. október 15. napjáig - továbbítsa. 

Határidő: 2026. október 15. 
Felelős: Györffy Szabolcs Zoltán, polgármester 

6.) Bursa Hungarica Felsőoktatási Önkormányzati Ösztöndíjrendszer 2027. évre

Györffy Szabolcs polgármester: köveskáli lakóhellyel rendelkező hátrányos helyzetű hallgatók jelentkezhetnek, a kiírások jóváhagyásáról kell dönteni.

dr. Szabó Tímea címzetes főjegyző: egyáltalán arról, hogy csatlakozik az önkormányzat, ha csatlakozik akkor a kiírásokat kell jóváhagyni, illetve az ösztöndíj odaítéléséről is van egy szabályzata az önkormányzatnak, melynek időszerűvé vált a felülvizsgálata, így három szavazás lenne, ha pozitív a döntés.      

Györffy Szabolcs polgármester: javasolja a csatlakozás elfogadását.                                                                                       

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK
94/2026. (IX. 23.) HATÁROZATA

Bursa Hungarica Felsőoktatási Önkormányzati Ösztöndíjrendszerhez való csatlakozásról

Köveskál Község Önkormányzata Képviselő-testülete elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2027. évi fordulójához. 
Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2027. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el. 
A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt a Nemzeti Kulturális Támogatáskezelő részére küldje meg. 

Felelős: Györffy Szabolcs Zoltán, polgármester
Határidő: 2026. szeptember 30.

Györffy Szabolcs polgármester: a második határozati javaslatot teszi fel szavazásra, aki egyetért a pályázati kiírások jóváhagyásával, kézfeltartással jelezze. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

95/2026. (IX. 23.) HATÁROZATA

A Bursa Hungarica pályázati kiírások jóváhagyásáról

Köveskál Község Önkormányzata Képviselő-testülete a Bursa Hungarica pályázati kiírásokat jóváhagyja. 
A Képviselő-testület felkéri a polgármestert, hogy a pályázati kiírásokat tegye közzé.

Felelős: Györffy Szabolcs Zoltán polgármester
Határidő: 2026. október 5.

Györffy Szabolcs polgármester: a jövedelemhatárt javasolja 185.000 Ft-ra emelni. 

dr. Szabó Tímea címzetes főjegyző: a szabályzat 4.1. pontjában azok a speciális körülmények kerültek felsorolásra, amelyek fennállása estén el lehet tekinteni ettől a jövedelemhatártól. 
Az egyik kérdés az, hogy teljes mértékben el lehessen térni vagy bekerüljön egy százalék, hogy csak bizonyos százalékkal lehet eltérni a jövedelemhatártól. Eddig úgy készültek a szabályzatok, hogy a speciális körülmények közül háromnak fenn kell állni, ami a gyakorlatban többször okozta azt a problémát, hogy olyan, aki amúgy jogosult lett volna rá, nem részesült támogatásban, ez most arra tesz javaslatot, hogy ha egy ilyen feltétel is fennáll akkor el lehessen térni a jövedelemhatártól. 

Csonka Alexandra képviselő: az, hogy három teljesüljön, az azért sok. 

Györffy Szabolcs polgármester: akkor csak egy pontban kell megfelelni. 

dr. Szabó Tímea címzetes főjegyző: így akkor akármennyivel is el lehet térni a jövedelemhatártól. 

Györffy Szabolcs polgármester: akkor javasolja a szabályzatot úgy módosítani, hogy a jövedelemhatár 185.000 Ft, illetve a 4.1. pontban foglalt kritériumok közül, ha egy teljesül, akkor elfogadható a jövedelemhatártól való eltérés. Javasolja, hogy aki ezekkel módosításokkal egyetért, kézfeltartással szavazzon.  

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

96/2026. (IX. 23.) HATÁROZATA

Bursa Hungarica Felsőoktatási Önkormányzati Ösztöndíjrendszer 
elbírálásának rendjéről szóló szabályzat elfogadása

Köveskál Község Önkormányzata Képviselő-testülete a Bursa Hungarica Felsőoktatási Önkormányzati Ösztöndíj elbírálásának rendjéről szóló szabályzatot elfogadja. 

Felelős: Györffy Szabolcs Zoltán, polgármester
Határidő: 2026. szeptember 30.

7.) Köveskál, Fő u. 25/A. szám alatti ingatlan bérbeadásának megtárgyalása

Györffy Szabolcs polgármester: Rácz András és felesége bérelte eddig ezt a helyiséget fél évre, most december 31-ig ismét kérik a helyiséget 10.000 Ft/hó bérleti díjat javasol megállapítani. Kérdezi, hogy van-e ezzel kapcsolatban észrevétel, amennyiben nincsen javasolja a helyiség bérbeadását szeptember 
29-től december 27-ig 10.000 Ft/hó összegben. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

97/2026. (IX. 23.) HATÁROZATA

Köveskál, Fő u. 25/A. szám alatti ingatlan bérbeadásának megtárgyalásáról

Köveskál Község Önkormányzata Képviselő-testülete az Önkormányzat tulajdonában lévő Köveskál, 25/A. szám alatti ingatlant bérbe kívánja adni Rácz András és felesége (8274 Köveskál, Kert u. 20.) részére 2026. szeptember 29. napjától 2026. december 27. napjáig terjedő időszakra 10.000 Ft/hó bérleti díj összegben.

Felhatalmazza a Képviselő-testület a Polgármestert, hogy a döntésről értesítse a Kérelmezőket, valamint a bérleti szerződés aláírására.

Felelős: Györffy Szabolcs Zoltán polgármester
Határidő: 2026. szeptember 29.

8.) Köveskál, Iskola u. 5. szám alatti önkormányzati ingatlan (apartmanok) bérbeadása

Györffy Szabolcs polgármester: ketten pályáztak, egyikőjük 6 hónapra a másik nem jelölt meg időpontot. Az értékbecslés elkészült mindkettő apartman 25 millió forint alatti, így megköthető a bérleti szerződés, a kialakult élethelyzetekre tekintettel lakhatásuk biztosítása érdekében a képviselő-testülettel történt előzetes egyeztetés alapján átmeneti időre a szükséges eljárások lezárásig, de maximum 90 nap időtartamra kaptak lehetőséget az ingatlanba történő beköltözéshez augusztus 1-től havi 100.000 Ft használati díj ellenében. Időközben megtörtént a rendeltetés mód váltás, tehát erről kell szavazni. Javasolja a vegyes rendeltetésű épület rendeltetés elfogadását. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

98/2026. (IX. 23.) HATÁROZATA

az Iskola u. 5. szám alatti ingatlan rendeltetéséről 

Köveskál Község Önkormányzata Képviselő-testülete elfogadja, hogy a Köveskál, Iskola utca 5. szám alatti ingatlan rendeltetése - a 80/2026. (IV. 26.) határozatában kimondottól eltérően -  vegyes rendeltetésű épület (1 lakás, 2 apartman), 2 tároló.

Györffy Szabolcs polgármester: a következő határozatot javasolja elfogadni, mely szerint az ingatlanon lévő 2 darab apartman ideiglenes használatát augusztus 1-től kezdődően jóváhagyja a testület Dékány Margit és Fülöp Sándorné kérelmezők részére. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

99/2026. (IX. 23.) HATÁROZATA

a Köveskál, Iskola u. 5. szám alatti apartmanok ideiglenes használatának jóváhagyásáról

Köveskál Község Önkormányzata Képviselő-testülete jóváhagyja az Önkormányzat tulajdonában lévő Köveskál, Iskola u. 5. szám alatti ingatlanon lévő 2 db apartman ideiglenes használatát 2026. augusztus 1. napjától kezdődően Dékány Margit és Fülöp Sándorné Kérelmezők részére.

Györffy Szabolcs polgármester: akkor az 1. apartmant bérbe adja az önkormányzat szeptember 24-től Dékány Margit részére 6 hónap időtartamra 100.000 Ft/hó + rezsi bérleti díj összegben. 

Kranabeth Jenő képviselő: jelzi a döntéshozatalban való érintettségét. 

Györffy Szabolcs polgármester: javasolja, hogy Kranabeth Jenő képviselőt a döntéshozatalból zárja ki. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

100/2026. (IX. 23.) HATÁROZATA

döntéshozatalból történő kizárásról 

Köveskál Község Önkormányzata Képviselő-testülete Kranabeth Jenő képviselőt kizárja a döntéshozatalból Dékány Margit apartman bérleti ügyének elbírálása vonatkozásában. 

Györffy Szabolcs polgármester: kérdezi, hogy ki ért egyet azzal, hogy az apartmant szeptember 24-től 6 hónap időtartama bérbe adja 100.000 Ft /hó + rezsi összegben Dékány Margit részére. 

Köveskál Község Önkormányzata Képviselő-testülete 4 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

101/2026. (IX. 23.) HATÁROZATA

Köveskál, Iskola u. 5. szám alatti önkormányzati ingatlan (apartmanok) bérbeadásáról

Köveskál Község Önkormányzata Képviselő-testülete bérbe adja az Önkormányzat tulajdonában lévő Köveskál, Iskola u. 5. szám alatti (527/15. hrsz.) önkormányzati ingatlanon található 1. apartmant Dékány Margit (8274 Köveskál, Fő u. 2/1.) részére 2026. szeptember 24. napjától kezdődően 2027. március 23. napjáig terjedő időszakra 100.000 Ft/hó bérleti díj összegben, valamint a közüzemi díjak megfizetésével.  

Felhatalmazza a Képviselő-testület a Polgármestert, hogy a döntésről értesítse a Kérelmezőt, valamint bérleti szerződés aláírására.

Felelős: Györffy Szabolcs Zoltán polgármester
Határidő: azonnal

Györffy Szabolcs polgármester: javasolja a 2. apartman bérbeadását Fülöp Sándorné részére szeptember 24-től 1 éves időtartamra 100.000 Ft /hó + rezsi összegben. 
Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

102/2026. (IX. 23.) HATÁROZATA


Köveskál, Iskola u. 5. szám alatti önkormányzati ingatlan (apartmanok) bérbeadásáról

Köveskál Község Önkormányzata Képviselő-testülete bérbe adja az Önkormányzat tulajdonában lévő Köveskál, Iskola u. 5. szám alatti (527/15. hrsz.) önkormányzati ingatlanon található 2. apartmant Fülöp Sándorné (8274 Köveskál, Henyei u. 14.) részére 2026. szeptember 24. napjától kezdődően 2027. szeptember 23. napjáig terjedő időszakra 100.000 Ft/hó bérleti díj összegben, valamint a közüzemi díjak megfizetésével.  

Felhatalmazza a Képviselő-testület a Polgármestert, hogy a döntésről értesítse a Kérelmezőt, valamint bérleti szerződés aláírására.

Felelős: Györffy Szabolcs Zoltán polgármester
Határidő: azonnal

9.) Köveskál, Iskola u. 5. szám alatti önkormányzati ingatlan bérbeadása

Györffy Szabolcs polgármester: érkezett egy kérelem a Boncsos Vadásztársaságtól lenne egy trófea szemle október 17-én és szeretnék kibérelni az iskola udvar kemence körüli részét és a lapos tetős épületet. 

Györffy Szabolcs 14:10 órakor szünetet rendel 

SZÜNET

A képviselő-testület a szünetet követően 14:15 órakor folytatja munkáját. 

Györffy Szabolcs polgármester: megállapítja, hogy a társaság kérelmével kapcsolatban a testület további egyeztetéseket tart szükségesnek, ezért e témában nem hoz döntést. 

10.) Településrendezési eszközök / településtervek felülvizsgálata vonatkozásában árajánlatok megtárgyalása 

Györffy Szabolcs polgármester: a magyar építészetről szóló törvény előírja, hogy 2027. június 30-ig el kell végezni a rendezési tervek felülvizsgálatát. Ezeket a határidőket általában tolni szokták, Köveskál rendezési terve 2-3 éve készült el. Az árajánlatokat az önkormányzat bekérte a Káli Stúdió Kft ajánlata 9.500.000 Ft + ÁFA, a Város és Ház Bt ajánlata 7.400.000 Ft + ÁFA, a Tér-Szer Kft ajánlata 7.046.500 Ft + ÁFA, ez a legkedvezőbb ajánlat. Ezeket az ajánlatokat megkérte a testület azt akceptálja és kijelenti, hogy most nincs anyagi forrás ezeknek az elfogadására. Javasolja ilyen tartalmú döntés meghozatalát. 

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta: 

KÖVESKÁL KÖZSÉG ÖNKORMÁNYZATA 
KÉPVISELŐ-TESTÜLETÉNEK

103/2026. (IX. 23.) HATÁROZATA

településrendezési eszközök/településtervek felülvizsgálatáról
Köveskál Község Önkormányzata Képviselő-testülete a településrendezési eszközök / településtervek felülvizsgálatára vonatkozó ajánlatokat megismerte, tudomásul vette, jelenleg kellő anyagi forrással erre a célra nem rendelkezik. 

Györffy Szabolcs polgármester: megköszöni a részvételt és az ülés 14:19 órakor bezárja. 

K. m. f. 



Györffy Szabolcs								dr. Szabó Tímea
polgármester									címzetes főjegyző 

